อำนวย ปะติเส

อำนวย ปะติเส (เกิด 7 พฤษภาคม พ.ศ. 2490) เป็นนักวิชาการและนักการเมืองชาวไทย อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอก ประยุทธ์ จันทร์โอชา อดีตที่ปรึกษารองนายกรัฐมนตรี (หม่อมราชวงศ์ปรีดิยาธร เทวกุล) อดีตรัฐมนตรีช่วยว่าการกระทรวงการคลัง ในรัฐบาลชวน หลีกภัย อดีตที่ปรึกษารัฐมนตรีว่าการกระทรวงเกษตรและสหกรณ์http://www.ratchakitcha.soc.go.th/DATA/PDF/2558/E/253/24.PDF และอดีตสมาชิกสภาผู้แทนราษฎรจังหวัดมหาสารคาม 2 สมัย

 ประวัติ 
อำนวย เกิดเมื่อวันที่ 7 พฤษภาคม พ.ศ. 2490 ที่อำเภอวาปีปทุม จังหวัดมหาสารคาม เป็นบุตรนายทองแดง นางห้วย ปะติเส ด้านครอบครัวสมรสกับนางสมใจ ปะติเส มีบุตร 3 คน คือ นายอดิษฐ์ ปะติเส ,นางสาวอทิชา ปะติเส และนางสาวอนุชนา ปะติเส

สำเร็จการศึกษาระดับปริญญาตรี เศรษฐศาสตร์บัณฑิต (เกียรตินิยมดี) จากมหาวิทยาลัยธรรมศาสตร์ และระดับปริญญาโท เศรษฐศาสตร์มหาบัณฑิต จากมหาวิทยาลัยธรรมศาสตร์

 การทำงาน 
 งานวิชาการ 
อำนวย เคยเป็นอาจารย์ประจำและอาจารย์พิเศษที่คณะเศรษฐศาสตร์ วิทยาลัยการค้า (มหาวิทยาลัยหอการค้าไทย ในปัจจุบัน)
 งานการเมือง 
อำนวย ได้รับเลือกตั้งเป็นสมาชิกสภาผู้แทนราษฎรจังหวัดมหาสารคาม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 และการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคประชาธิปัตย์ เขาได้รับแต่งตั้งเป็นเลขานุการรัฐมนตรีว่าการกระทรวงการคลัง เมื่อวันที่ 7 ตุลาคม 2535http://www.ratchakitcha.soc.go.th/DATA/PDF/2535/D/139/12269.PDF และเป็นรัฐมนตรีช่วยว่าการกระทรวงการคลัง ในรัฐบาลชวน หลีกภัย ในวันที่ 17 ธันวาคม พ.ศ. 2537http://www.ratchakitcha.soc.go.th/DATA/PDF/2537/E/060/1.PDF แทนไตรรงค์ สุวรรณคีรี ที่ลาออกจากตำแหน่งดังกล่าว

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาได้ลงสมัครรับเลือกตั้งสมาชิกสภาผู้แทนราษฎรระบบบัญชีรายชื่อ สังกัดพรรคประชาธิปัตย์ ลำดับที่ 44 แต่ไม่ได้รับเลือกตั้ง

อำนวย มีความเชี่ยวชาญด้านอ้อยและน้ำตาลทราย นอกจากนั้นเขาเคยได้รับแต่งตั้งเป็นกรรมการบริหารองค์การสวนยาง กรรมการ ธ.ก.ส. และองค์กรอื่นอีกหลายองค์กร รวมถึงได้รับแต่งตั้งเป็นผู้อำนวยการศูนย์บริหารโครงการรักษาเสถียรภาพราคายาง และกรรมการในคณะกรรมการวิสามัญพิจารณาร่างพระราชบัญญัติการยางแห่งประเทศไทยhttp://web.senate.go.th/bill/bk_data/74-2.pdf

อำนวย เคยได้รับแต่งตั้งเป็นประธานที่ปรึกษาของธีระชัย แสนแก้ว รัฐมนตรีช่วยว่าการกระทรวงเกษตรและสหกรณ์ ในรัฐบาลสมัคร สุนทรเวช และเป็นที่ปรึกษารัฐมนตรีช่วยว่าการกระทรวงเกษตรและสหกรณ์ (ยุทธพงศ์ จรัสเสถียร) ในรัฐบาลยิ่งลักษณ์ ชินวัตร

ในปี พ.ศ. 2557 ได้รับแต่งตั้งเป็นที่ปรึกษารองนายกรัฐมนตรี (หม่อมราชวงศ์ปรีดิยาธร เทวกุล) ในรัฐบาลพลเอกประยุทธ์ จันทร์โอชา แต่งตั้งเมื่อ 16 กันยายน พ.ศ. 2557คำสั่งสำนักนายกรัฐมนตรี ที่ ๑๐๕/๒๕๕๗ เรื่อง แต่งตั้งข้าราชการการเมือง (จำนวน ๒๗ ราย ๑. พลเอก วิลาศ อรุณศรี ฯลฯ) ต่อมาได้ลาออกจากตำแหน่ง เมื่อวันที่ 2 ตุลาคม ของปีเดียวกันประกาศสำนักนายกรัฐมนตรี เรื่อง ข้าราชการการเมืองลาออกจากตำแหน่ง ต่อมาได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลดังกล่าวอำนวย ปะติเส "รมต.ยาง"กับงานสุดหินพระบรมราชโองการ ประกาศแต่งตั้งรัฐมนตรี (นายวิสุทธิ์ ศรีสุพรรณ นายอำนวย ปะติเส)] กระทั่งพ้นจากความเป็นรัฐมนตรี เมื่อวันที่ 19 สิงหาคม พ.ศ. 2558

 งานวิชาการ 
อำนวย เคยเป็นอาจารย์ประจำภาคเศรษฐศาสตร์วิทยาลัยการค้า หอการค้าไทย และเป็นอาจารย์พิเศษสาขาเศรษฐศาสตร์ระหว่างประเทศ มหาวิทยาลัยหอการค้าไทยกรรมการบริหารกิจการองค์การสวนยาง และในปี พ.ศ. 2552 ได้รับแต่งตั้งให้เป็นนายกสภามหาวิทยาลัยมหาสารคาม ตั้งแต่วันที่ 7 กันยายน 2552http://www.ratchakitcha.soc.go.th/DATA/PDF/2552/E/141/4.PDF

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๖ ตอนที่ ๒๐ ข หน้า ๑, ๒ ธันวาคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๕ ตอนที่ ๒๓ ข หน้า ๖, ๒ ธันวาคม ๒๕๔๑

 อ้างอิง 

หมวดหมู่:บุคคลจากอำเภอวาปีปทุม
หมวดหมู่:นักวิชาการชาวไทย
หมวดหมู่:อาจารย์คณะเศรษฐศาสตร์
หมวดหมู่:นักการเมืองจากจังหวัดมหาสารคาม
หมวดหมู่:สมาชิกสภาผู้แทนราษฎรจังหวัดมหาสารคาม
หมวดหมู่:คณะที่ปรึกษาคณะรักษาความสงบแห่งชาติ
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:บุคคลจากคณะเศรษฐศาสตร์ มหาวิทยาลัยหอการค้าไทย
หมวดหมู่:นายกสภามหาวิทยาลัยมหาสารคาม
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.